เตือนประชาชนเฝ้าระวัง 21 - 22 มีนาคมนี้ เกือบทั่วทุกภาคจะได้รับอิทธิพลจากพายุฤดูร้อน บางพื้นที่มีพายุฝนฟ้าคะนอง ลมกระโชกแรง ลูกเห็บตก
ว่าที่ร้อยตรี ธนะสิทธิ์ เอี่ยมอนันชัย รองอธิบดีกรมอุตุนิยมวิทยาฝ่ายปฏิบัติการ เปิดเผยถึงสภาพอากาศของประเทศไทยช่วงนี้ว่า วันที่ 21-22 มีนาคม 2564 มวลอากาศเย็นกำลังแรงระลอกใหม่จากจีนจะแผ่ปกคลุมประเทศไทยตอนบนและทะเลจีนใต้ ประกอบกับประเทศไทยมีลักษณะอากาศร้อนถึงร้อนจัดอยู่เกิดพายุฤดูร้อน ทำให้บางพื้นที่มีฝนฟ้าคะนองร้อยละ 10 ของพื้นที่ กับลมกระโชกแรงและลูกเห็บตก โดยเริ่มจากภาคตะวันออกเฉียงเหนือก่อน แล้วเคลื่อนต่อไปยังภาคเหนือ ภาคกลาง ภาคตะวันออก และภาคใต้ตอนบน ขณะเดียวกัน ตั้งแต่วันที่ 22-25 มีนาคมนี้ ลมตะวันออกที่พัดปกคลุมอ่าวไทยและภาคใต้จะมีกำลังแรงขึ้นทำให้ภาคใต้มีฝนเพิ่มขึ้น ขอให้ประชาชนเฝ้าระวังพายุฤดูร้อน หลีกเลี่ยงการอยู่ใต้ต้นไม้ใหญ่และป้ายโฆษณาที่ไม่มั่นคงแข็งรองอธิบดีกรมอุตุนิยมวิทยา ย้ำว่า ขอให้ประชาชนรักษาสุขภาพและควรติดตามสภาพอากาศจากกรมอุตุนิยมวิทยาอย่างใกล้ชิด ที่เว็บไซต์ www.tmd.go.th เพื่อเป็นข้อมูลประกอบการใช้ชีวิตประจำวัน